arnastofnun/IGC-2024 huggingface dataset:
S-360/2009

Mál þetta, sem dómtekið var 24. apríl 2009, er höfðað með ákæru útgefinni af lögreglustjóranum á höfuðborgarsvæðinu 31. mars 2009 á hendur G-kk-þgf S-x-x, kt. 000000-0000, Stelkshólum 4, Reykjavík, „fyrir fíkniefnalagabrot, með því að hafa laugardaginn 3. janúar 2009 að Stelkshólum 4 (bílskúr) í Reykjavík, haft í vörslum sínum í sölu- og dreifingarskyni 678 g af kannabislaufum og 83 kannabisplöntur og hafa um nokkurt skeið fram til þessa dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind 678 g af kannabislaufum, 83 kannabisplöntur, loftræstikerfi, tvær vatnsdælur, vatnsloki, gaskútur, átta gróðurhúsarennur, fjórir gróðurhúsalampar og tvö rafmagnsbox sem notuð voru til framleiðslu á kannabisplöntum verði gerð upptæk samkvæmt 6. og 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1983. Sakaferill hans hefur ekki áhrif á ákvörðun refsingar í málinu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Með vísan til lagaákvæða sem vitnað er til í ákæru eru upptæk gerð 678 g af kannabislaufum, 83 kannabisplöntur, loftræstikerfi, tvær vatnsdælur, vatnsloki, gaskútur, átta gróðurhúsarennur, fjórir gróðurhúsalampar og tvö rafmagnsbox, sem haldlögð voru við rannsókn málsins.

Ákærði verður dæmdur til að greiða 78.831 krónur í sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf fulltrúi.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, G-kk-nf S-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru gerð 678 g af kannabislaufum, 83 kannabisplöntur, loftræstikerfi, tvær vatnsdælur, vatnsloki, gaskútur, átta gróðurhúsarennur, fjórir gróðurhúsalampar og tvö rafmagnsbox.

Ákærði greiði 78.831 krónur í sakarkostnað.

R-kvk-nf H-kvk-nf.
S-361/2009

Mál þetta, sem dómtekið var 24. apríl 2009, er höfðað með ákæru útgefinni af lögreglustjóranum á höfuðborgarsvæðinu 31. mars 2009 á hendur H-kk-þgf G-kk-þgf S-kk-þgf, kt. 000000-0000, Hrísateigi 33, Reykjavík, „fyrir fíkniefnalagabrot, með því að hafa föstudaginn 6. febrúar 2009, að Hrísateig 33 í Reykjavík, haft í vörslum sínum 0,79 g af kókaíni, 31,08 g af maríhúana og 4,47 g af tóbaksblönduðu kannabisefni sem ákærði framvísaði og lögreglumenn fundu við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu sakarkostnaðar. Jafnframt er þess krafist að gerð verði upptæk 0,79 g af kókaíni, 31,08 g af maríhúana og 4,47 g af tóbaksblönduðu kannabisefni sem hald var lagt á, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1985. Samkvæmt sakavottorði var hann þann 30. júní 2003 dæmdur í 4 mánaða skilorðsbundið fangelsi fyrir líkamsárás og brot gegn valdstjórninni. Þann 18. desember 2008 var ákærði svo dæmdur í 60 daga skilorðsbundið fangelsi fyrir ávana- og fíkniefnabrot. Með broti því sem ákærði er nú sakfelldur fyrir hefur hann rofið skilorð síðastnefnds dóms. Verður dómurinn því tekinn upp og ákærða dæmd refsing í málinu í einu lagi, sbr. 60. gr. og 77. gr. almennra hegningarlaga nr. 19/1940 með áorðnum breytingum. Þykir refsing ákærða hæfilega ákveðin fangelsi í 90 daga. Eins og sakaferli ákærða er háttað þykir ekki fært að skilorðsbinda refsingu hans.

Með vísan til lagaákvæða sem vitnað er til í ákæru eru gerð upptæk 0,79 g af kókaíni, 31,08 g af marihuana og 4,47 g af tóbaksblönduðu kannabisefni.

Enginn kostnaður hlaust af málinu.

Af hálfu ákæruvaldsins flutti málið A-kvk-nf B-kvk-nf A-kvk-nf fulltrúi.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, H-kk-nf G-kk-nf S-kk-nf, sæti fangelsi í 90 daga.

Upptæk eru gerð 0,79 g af kókaíni, 31,08 g af marihuana og 4,47 g af tóbaksblönduðu kannabisefni.

R-kvk-nf H-kvk-nf.
S-418/2009

Ár 2009, föstudaginn 15. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 418/2009: Ákæruvaldið (D-kvk-nf Ö-kvk-nf V-kvk-nf) gegn N-kk-þgf G-kk-þgf (V-kk-nf H-kk-nf V-kk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 21. apríl sl. á hendur ákærða, N-kk-þgf G-kk-þgf, kt. 000000-0000, Ránargötu 10, Reykjavík, „fyrir eftirtalin fíkniefnalagabrot framin í Reykjavík miðvikudaginn 24. september 2008:

1. Í bifreiðinni MX-997 í Skeifunni, haft í vörslum sínum 39,48 g af hassi, sem ákærði reyndi að fela í verslun BT í Skeifunni, er hann varð lögreglu var.

2. Á heimili sínu að Ránargötu 10, haft í vörslum sínum 0,06 g af tóbaksblönduðu kannabisefni, sem fannst við húsleit.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65, 1974, sbr. lög nr. 13. 1985 og lög nr. 68, 2001, og 2. gr., sbr. 1. mg. 14. gr., reglu-gerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnfram að framangreind fíkniefni, sem hald var lagt á, verð gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði hefur rofið skilorð 5 mánaða fangelsisdóms frá 16. september sl. Ber að dæma upp þann dóm og gera ákærða refsingu í einu lagi. Þykir hún hæfilega ákveðin fangelsi í 6 mánuði.

Dæma ber ákærða til þess að sæta upptöku á 39,54 g af kannabisefnum.

Dæma ber ákærða til þess að greiða verjanda sínum, V-kk-þgf H-kk-þgf V-kk-þgf hdl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, N-kk-nf G-kk-nf, sæti fangelsi í 6 mánuði.

Ákærði sæti upptöku á 39,54 gr. af kannabisefnum.

Ákærði greiði verjanda sínum, V-kk-þgf H-kk-þgf V-kk-þgf hdl. 50.000 krónur í málsvarnarlaun.

P-kk-nf G-kk-nf.
S-47/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 30. desember 2008 á hendur Ó-kk-þgf E-kk-þgf G-kk-þgf, kt. [...], Nönnugötu 10, Reykjavík, fyrir eftirgreind auðgunarbrot:

a) Þjófnað, með því að hafa fimmtudaginn 3. júlí 2008, stolið reiðhjóli af gerðinni Mercedes Benz, að verðmæti um 150.000 krónur, úr bílskúr að Fjólugötu 1 í Reykjavík og selt það ónafngreindum manni.

Þetta er talið varða við 244. gr. almennra hegningarlaga nr. 19/1940.

b) Hilmingu, með því að hafa sunnudaginn 6. júlí 2008, við Þingholtsstræti 16 í Reykjavík, tekið við úr höndum F-kvk-ef J-kvk-ef J-kvk-ef, fartölvu af gerðinni Medion, heimasíma af gerðinni Bang & Olufsen og ýmsa skartgripi og flutt í tjald sitt í Öskjuhlíð í Reykjavík, þrátt fyrir að vita að um þjófstolna muni væri að ræða og þannig haldið þeim ólöglega fyrir eigenda þeirra.

Þetta er talið varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1961. Hann á að baki brotaferil frá 1980. Þau brot sem hér þykir ástæða til að tilgreina er að ákærði var í nóvember 2006 dæmdur í 4 mánaða fangelsi fyrir hlutdeild í þjófnaði. Eftir þann dóm hefur ákærði samtals fórum sinnum gengist undir sektargreiðslur eða verið dæmdur til greiðslu sektar fyrir fíkniefnalagabrot og líkamsárás og brot gegn umferðarlögum. Með hliðsjón af brotum ákærða nú og 78. gr., sbr. 77. gr. laga nr. 19/1940 þykir refsing ákærða hæfilega ákveðin fangelsi í tvo mánuði.

D ó m s o r ð :

Ákærði, Ó-kk-nf Ö-kk-nf G-kk-nf, sæti fangelsi í tvo mánuði.

S-kk-nf S-kk-nf.
S-516/2009

Mál þetta, sem dómtekið var í dag, er höfðað með ákæru útgefinni af Lögreglustjóranum á höfuðborgarsvæðinu 5. maí 2009 á hendur J-kk-þgf R-kk-þgf B-kk-þgf D-x-x, „fyrir umferðarlagabrot í Reykjavík með því að hafa að kvöldi mánudagsins 5. janúar 2009 ekið bifreiðinni AY-356 óhæfur um að stjórna henni örugglega vegna áhrifa ávana- og fíkniefna (efni í blóði tetrahýdrókannabínól 6,3 ng/ml og amfetamín 40 ng/ml) Vatnsstíg og inn á Lindargötu þar sem lögregla stöðvaði aksturinn.

Telst þetta varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Verjandi ákærða krefst vægustu refsingar sem lög leyfa og þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1981 og á hann talsverðan sakaferil, allt aftur til ársins 1999. Við ákvörðun refsingar skiptir máli að þann 17. mars 2008 var ákærði dæmdur til greiðslu sektar og sviptur ökurétti í 12 mánuði fyrir brot gegn 45. gr. a. umferðarlaga. Þann 14. maí 2008 var ákærði dæmdur til greiðslu sektar og sviptur ökurétti í 12 mánuði fyrir brot gegn 1., sbr. 2. mgr. 45. gr. a. umferðarlaga og þann 27. nóvember 2008 til greiðslu sektar og sviptur ökurétti í 12 mánuði fyrir brot gegn sömu lagaákvæðum, en þar var um hegningarauka að ræða. Þann 22. janúar 2009 var ákærði loks dæmdur í tveggja mánaða fangelsi fyrir hraðakstur, brot gegn lögum um ávana- og fíkniefni og brot gegn 1. mgr., sbr. 2. mgr. 45. gr. a. umferðarlaga. Brot ákærða sem hann er nú sakfelldur fyrir var framið fyrir uppkvaðningu síðastnefnds dóms og verður refsing því ákveðin sem hegningarauki, sbr. 78. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í 15 daga.

Ákærði er sviptur ökurétti í 2 ár frá 15. ágúst 2012 að telja.

Láðst hefur að gera kröfu um sakarkostnað í ákæru og verður ákærði því ekki dæmdur til greiðslu hans, sbr. 1. mgr. 180. gr. laga nr. 88/2008. Þóknun skipaðs verjanda ákærða, J-kk-ef Þ-kk-ef Ó-kk-ef héraðsdómslögmanns, 74.700 krónur með virðisaukaskatti, greiðist úr ríkissjóði.

Af hálfu ákæruvalds flutti málið J-kk-nf S-kk-nf H-kk-nf, aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, J-kk-nf R-kk-nf B-kk-nf D-x-x, sæti fangelsi í 15 daga.

Ákærði er sviptur ökurétti í 2 ár frá 15. ágúst 2012 að telja.

Þóknun skipaðs verjanda ákærða, J-kk-ef Þ-kk-ef Ó-kk-ef héraðsdómslögmanns, 74.700 krónur, greiðist úr ríkissjóði.

R-kvk-nf H-kvk-nf.
S-552/2009

Ár 2009, þriðjudaginn 26. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 552/2009: Ákæruvaldið (Ó-kk-nf I-kk-nf Ó-kk-nf) gegn A-kvk-þgf K-x-x N-x-x, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 12 þ. m. á hendur ákærðu, A-kvk-þgf K-x-x N-x-x, kennitala 000000-0000, Stangarholti 22, Reykjavík, dvst. Álfaskeið 41, Hafnarfirði, „fyrir eftirtalin hegningarlagabrot:

I.

Fyrir þjófnað, með því að hafa fimmtudaginn 29. nóvember 2007, í verslun Hagkaupa í verslunarmiðstöðinni Smáralind við Hagasmára í Kópavogi, stolið náttslopp að verðmæti kr. 6.999, með því að klippa þjófavörnina af og setja náttsloppinn ofan í tösku sem ákærða var með og ganga með náttsloppinn út úr versluninni án þess að greiða fyrir hann.

Telst þetta varða við 244. gr. almennra hegningarlaga nr. 19/1940.

II.

Fyrir þjófnað, með því að hafa þriðjudaginn 12. febrúar 2008, á Hótel Víking við Strandgötu 50 í Hafnarfirði, stolið myndavél af tegundinni Canon að verðmæti kr. 17.500, 2 stk. farsíma af tegundinni Nokia 1112 að verðmæti samtals kr. 15.800, greiðslukortum og kr. 3000 í reiðufé, með því að fara inn í herbergi ætlað fyrir starfsmenn hótelsins og tekið munina þaðan og farið síðan á brott af hótelinu.

Telst þetta varða við 244. gr. almennra hegningarlaga nr. 19/1940.

III:

Fyrir þjófnað, með því að hafa föstudaginn 28. mars 2008, í verslun Debenhams í verslunarmiðstöðinni Smáralind við Hagasmára í Kópavogi, stolið jakka af tegundinni Funnel að verðmæti kr. 8.490, með því að klippa þjófavörnina af og klæða sig í jakkann og ganga með jakkann út úr versluninni án þess að greiða fyrir hann.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Sakarkostnað leiddi ekki af málinu.

DÓMSORÐ:

Ákærða, A-kvk-nf K-x-x N-x-x, sæti fangelsi í 60 en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19,1940.

P-kk-nf G-kk-nf.
S-559/2009

Ár 2009, þriðjudaginn 26. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 559/2009: Ákæruvaldið (Ó-kk-nf I-kk-nf Ó-kk-nf) gegn S-kk-þgf F-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 12 þ. m. á hendur ákærða, S-kk-þgf F-kk-þgf H-kk-þgf, kt. 000000-0000, Ástúni 12, Kópavogi, fyrir að hafa í félagi við V-kk-þf M-kk-þf A-kk-þf, f. 00 x 0000 „að kvöldi mánudagsins 13. október 2008 brotist inn í verslunina Tölvutækni við Hamraborg í Kópavogi og stolið þaðan tveimur fartölvum, með því að brjóta rúðu í versluninni, fara inn og taka tölvurnar og síðan lagt á flótta af vettvangi.

Telst þetta varða við 244. gr. almennra hegningarlaga nr. 19/1940.“

Ákæruvaldið krefst þess að ákærði verði dæmdur til refsingar.

Fyrrnefndur V-kk-nf M-kk-nf var einnig ákærður í málinu en það hefur verið skilið í sundur vegna útivistar hans.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, H-kk-þgf I-kk-þgf hrl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, S-kk-nf F-kk-nf H-kk-nf, sæti fangelsi í 60 daga en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19,1940.

Ákærði greiði verjanda sínum, H-kk-þgf I-kk-þgf hrl. 50.000 krónur í málsvarnarlaun.

P-kk-nf G-kk-nf.
S-611/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 26. maí 2009 á hendur P-kk-þgf Þ-kk-þgf B-kk-þgf, Erluhrauni 2, Hafnarfirði fyrir fjárdrátt með því að hafa, sem stjórnarmaður og framkvæmdastjóri Rekkverks ehf., á tímabilinu frá janúar til ágúst 2007 dregið félaginu og notað í rekstur þess alls 342.740 kr., sem ákærði hélt eftir við útborgun launa til eins starfsmanns félagsins, S-kk-ef Þ-kk-ef D-kk-ef, og ganga áttu til greiðslu á meðlagsskuld hans við Innheimtustofnun sveitarfélaga samkvæmt 7. mgr. 5. gr. laga nr. 54/1971 um Innheimtustofnun sveitarfélaga. Sundurliðast fjárhæð þannig á launagreiðslutímabili:

2007

Janúar 51.748 kr.

Febrúar 53.300 kr.

Mars 54.852 kr.

Apríl 54.852 kr.

Maí 54.852 kr.

Júní 36.568 kr.

Júlí 18.284 kr.

Ágúst 18.284 kr. Samtals 342.740 kr.

Þetta er talið varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu er þess krafist af hálfu Innheimtustofnunar sveitarfélaga að ákærði verði dæmdur til greiðslu skaðabóta:

Höfuðstóll 342.740 kr.

Dráttarvextir til 6. júní 2008 99.927 kr.

Innheimtuþóknun 60.895 kr.

Samtals 503.562 kr.

Farið var með mál þetta samkvæmt 164. gr. saml. nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og samþykkt að greiða umkrafðar skaðabætur. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur ekki áður gerst sekur um refsiverðan verknað.

Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur samþykkt að greiða umkrafðar skaðabætur og verður hann því dæmdur til að greiða Innheimtustofnun sveitarfélaga 503.562 krónur.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, P-kk-nf Þ-kk-nf B-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði Innheimtustofnun sveitarfélaga 503.562 krónur.

Á-kk-nf M-kk-nf
S-616/2009

Mál þetta er höfðað með ákæru Lögreglustjórans á höfuðborgarsvæðinu, dagsettri 27. maí 2009, á hendur M-x-x S-kk-þgf, dönskum ríkisborgara, fæddum 4. desember 1988, til heimilis að Helsingevej 76, Græsted, Danmörku, fyrir þjófnað, með því að hafa að kvöldi mánudagsins 25. maí 2009, brotist inn í útibú Nýja Kaupþings banka að Austurstræti 5 í Reykjavík, með því að sparka í og rífa upp tvær rennihurðir, og stolið þaðan 5.165 krónum, en lögregla kom að ákærða á vettvangi og handtók hann.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi krefst vægustu refsingar sem lög leyfa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt fært til refsiákvæða í ákæru.

Ákærði er fæddur í desember 1988. Samkvæmt upplýsingum alþjóðadeildar Ríkislögreglustjóra gekkst hann árið 2006 undir sektarrefsingu í heimalandi sínu fyrir þjófnaðarbrot. Endurrit þeirrar viðurlagaákvörðunar liggur ekki frammi í málinu og verður því ekki litið til hennar við ákvörðun refsingar. Þykir refsing ákærða hæfilega ákveðin fangelsi í 60 daga, en rétt þykir að fresta framkvæmd refsingarinnar og ákveða að hún falli niður að liðnu tveimur árum frá dómsuppsögu að telja, haldi ákærði almennt skilorð 57. gr. almennra hegningarlaga.

Ákærði greiði þóknun skipaðs verjanda síns, O-kk-ef E-kk-ef héraðsdómslögmanns, á rannsóknarstigi málsins og við meðferð þess fyrir dómi, 105.400 krónur að meðtöldum virðisaukaskatti.

Af hálfu ákæruvaldsins flutti málið K-kk-nf I-kk-nf V-kk-nf, aðstoðarsaksóknari.

R-kvk-nf H-kvk-nf, settur héraðsdómari, kveður upp dóminn.

Dómsorð:

Ákærði, M-x-x S-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga.

Ákærði greiði þóknun skipaðs verjanda síns, O-kk-ef E-kk-ef héraðsdómslögmanns, 105.400 krónur.

R-kvk-nf H-kvk-nf
S-666/2009

Ár 2009, fimmtudaginn 3. desember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 666/2009: Ákæruvaldið (D-kvk-nf V-kvk-nf) gegn H-kvk-þgf F-kvk-þgf Þ-kvk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 9. júní sl. á hendur ákærðu, H-kvk-þgf F-kvk-þgf Þ-kvk-þgf, kt. 251068, heimilislausri, „fyrir eftirtalin þjófnaðarbrot framin á árinu 2009:

Mánudaginn 16. mars í verslun Lyf og heilsu, Eiðistorgi 15, Seltjarnarnesi, stolið snyrtivörum og bætiefnum, samtals að verðmæti kr. 23.373.

Miðvikudaginn 1. apríl í verslun 10-11, Barónsstíg 4, Reykjavík, stolið matvöru og sokkum, samtals að verðmæti kr. 3.493.

Teljast brot þessi varða við 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Ákærða hefur áður verið dæmd fyrir þjófnað, síðast í júní 2007. Þykir refsing hennar hæfilega ákveðin fangelsi í 30 daga.

Dæma ber ákærðu til þess að greiða verjanda sínum, S-kk-þgf K-kk-þgf K-kk-þgf hdl. 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærða, H-kvk-nf F-kvk-nf Þ-kvk-nf, sæti fangelsi í 30 daga.

Ákærða greiði verjanda sínum, S-kk-þgf K-kk-þgf K-kk-þgf hdl. 50.000 krónur í málsvarnarlaun.

P-kk-nf G-kk-nf.